# ŠIAULIŲ MIESTO SAVIVALDYBĖS 2017-2019 METŲ VEIKLOS PLANO 2017 METŲ KŪNO KULTŪROS IR SPORTO PLĖTROS PROGRAMOS (NR. 07) APRAŠYMAS

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | | 2017 m. | | | | | |
| **Asignavimų valdytojas** | | | Šiaulių miesto savivaldybės administracijos direktorius | **Kodas** | | 188771865 | | |
| Šiaulių miesto savivaldybės sporto įstaigų sąrašas | **Kodas** | | 1 priedas | | |
| **Programos pavadinimas** | | | Šiaulių miesto kūno kultūros ir sporto plėtros programa | **Kodas** | | 07 | | |
| **Programos parengimo (tęsimo) argumentai** | | | Siekiant toliau tobulinti kūno kultūros ir sporto sistemą, formuoti bendruomenės narių sveiką gyvenseną, plėtoti didelio meistriškumo sportininkų rengimo sistemą, atnaujinti ir plėsti sporto objektų infrastruktūrą bei plėtoti ir gerinti sporto klubų žaidimų sporto šakų komandų veiklą, ir sudaryti galimybę gabiausiems didelio meistriškumo sportininkams žaisti miesto reprezentacinėse komandose, būtina suvienyti visų sporto organizacijų pastangas. Miesto sporto klubų, visuomeninių ir viešųjų įstaigų žaidimų sporto šakų komandų pasiekti sporto laimėjimai, ilgametės sporto tradicijos, daro teigiamą socialinę įtaką jaunimo laisvalaikio organizavimui, sporto plėtrai, nusikalstamumo prevencijai, gyventojų užimtumui. Vadovaujantis 2015–2024 metų Šiaulių miesto strateginiu plėtros planu ir atsižvelgiant į 2011–2020 metų valstybinę sporto plėtros strategiją, parengta 2017–2019 metų Šiaulių miesto kūno kultūros ir sporto plėtros programa, kuria siekiama įgyvendinti pagrindinę kūno kultūros ir sporto misiją:  1) sudaryti sąlygas ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas bei renginius, skatinant jų visapusišką tobulėjimą ir sudarant palankią sporto infrastruktūrą gyventojų laisvalaikio užimtumui, sportui bei sveikatai stiprinti;  2) ieškoti talentingų sportininkų, juos profesionaliai rengti, kad deramai atstovautų miestui ir šaliai svarbiausiuose šalies ir tarptautiniuose sporto renginiuose ir prisidėtų prie pozityvaus miesto ir šalies įvaizdžio formavimo;  3) plėtoti sporto klubų žaidimų sporto šakų komandų veiklą ir sudaryti kuo geresnes rengimosi oficialioms šalies ir tarptautinėms varžyboms sąlygas ir užtikrinti reikiamą finansavimą. | | | | | |
| **Ilgalaikis prioritetas (pagal ŠSPP)** | | | Atviras- aktyvi, kūrybinga ir atsakinga bendruomenė. | **Kodas** | | 1 | | |
| Saugus – draugiška gamtai kokybiška gyvenamoji aplinka | **Kodas** | | 2 | | |
| **Šia programa įgyvendinamas savivaldybės strateginis tikslas** | | | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | | 01 | | |
| **Programos tikslas** | | | Plėtoti aukšto meistriškumo sportininkų rengimo sistemą | **Kodas** | | 01 | | |
| **Tikslo įgyvendinimo aprašymas.**  Labiau plėtojant mieste besimokančio jaunimo sportą bei sporto šakas, gausinant organizuotai sportuojančiųjų skaičių sporto mokymo įstaigose, sporto klubuose ir viešosiose sporto įstaigose, ieškoti talentingų sportininkų, juos profesionaliai rengti svarbiausioms šalies ir tarptautinėms varžyboms (Lietuvos, Europos olimpinių dienų festivalyje, Europos ir pasaulio čempionatams, taurės varžyboms ir Olimpinėms žaidynėms). Sudaryti perspektyvių, olimpinės pamainos ir didelio meistriškumo sportininkų paieškos, atrankos ir išsaugojimo didžiajam sportui organizavimo, finansavimo, aptarnavimo, rengimo bei dalyvavimo šalies, Europos, pasaulio ir Olimpinėse žaidynėse sistemą, kuri sudarytų miesto sportininkams geras sąlygas dalyvauti vis labiau didėjančioje konkurencinėje kovoje dėl medalių.  **Uždaviniai:**  *01.Organizuoti nacionalinio ir tarptautinio lygmens sporto renginius ir sudaryti galimybę sportininkams deramai pasirengti bei dalyvauti sporto varžybose*  Uždavinys realizuojamas šiomis priemonėmis:  miesto, regiono, šalies ir tarptautinio lygio sporto renginių organizavimas bei dalyvavimas šalies ir tarptautiniuose renginiuose, projektų ir paraiškų rengimas dėl papildomų lėšų gavimo kūno kultūros ir sporto plėtros programos priemonėms įgyvendinti ir jų įgyvendinimas bei lėšų skyrimas savivaldybės sporto mokymo įstaigų ir viešųjų bei visuomeninių organizacijų, vykdančių sportinę veiklą, sportinės veiklos projektams.  *02. Ugdyti talentingus sportininkus deramai atstovauti miestui ir šaliai aukščiausio rango tarptautiniuose sporto renginiuose*  Uždavinys realizuojamas šia priemone - didelio meistriškumo sportininkų rengimas pagal olimpinių žaidynių ir olimpinės pamainos sportininkų rengimo programas, mokomųjų treniruočių stovyklų rengimas.  *03. Užtikrinti mokslinį-metodinį, medicininį ir materialinį - techninį perspektyvių ir didelio meistriškumo sportininkų aprūpinimą.*  Uždavinys realizuojamas šiomis priemonėmis:  optimalių treniravimosi sąlygų sudarymas, sportininkų testavimas ir gautų rezultatų koregavimas bei rekomendacijų teikimas, atsigavimo priemonių, maisto papildų ir kitų medikamentų įsigijimas, sportininkų reabilitacijos programos įgyvendinimas.  *04. Skatinti perspektyvius ir didelio meistriškumo sportininkus.*  Uždavinys realizuojamas šiomis priemonėmis:  metiniųpremijų (stipendijų) skyrimas perspektyviausiems sportininkams, pasiekusiems gerų rezultatų ir užėmusiems aukštas vietas pasaulio sporto šakų suaugusiųjų reitinge, ir vienkartinių premijų mokėjimas sportininkams ir jų treneriams, pasiekusiems gerų rezultatų tarptautinėse ir šalies varžybose.  05*. Užtikrinti optimalų sporto įstaigų prieinamumą ir paslaugų įvairovę.*  Uždavinys realizuojamas šiomis priemonėmis:  lėšų skyrimas savivaldybės sporto mokymo įstaigų veiklai užtikrinti (darbo užmokesčiui ir komunalinių paslaugų išlaidoms) ir sportinės veiklos projektams, programų neformaliojo vaikų švietimo įstaigose vykdymas.  *Rezultato pasiekimo vertinimo kriterijai:*   1. *Surengta ne mažiau 145 respublikiniai sporto renginiai;* 2. *Ne mažiau 3000 asmenų lankančių savivaldybės sporto mokymo įstaigas;* 3. *Mieste įvykdyti 4 tarptautinių sporto šakos federacijų kalendoriuje numatyti renginiai;* 4. *Užimta 1 vieta kompleksinėje šalies sporto renginių įskaitoje (Šiauliai, Klaipėda, Panevėžys);* 5. *Ne mažiau 104 asmenys dalyvavę individualių sporto šakų Europos ir pasaulio čempionatuose, taurės varžybose;* 6. *Ne mažiau 50 asmenų užėmė 1-10 v. Europos ir pasaulio čempionatuose (jauniai, jaunimas ir suaugę);* 7. *Ne mažiau 13 asmenų arba ne mažiau kaip 9 procentai nuo bendro rinktinės kandidatų skaičiaus – besirengiančių XXXII Tokio olimpinėms ir parolimpinėms žaidynėms;* | | | | | | | | |
| **Programos tikslas** | | | Atnaujinti ir plėsti sporto objektų infrastruktūrą mieste ir  sutvarkyti viešąsias erdves, sudarant sąlygas sporto ir rekreacijos plėtojimui | | **Kodas** | | 02 | |
| **Tikslo įgyvendinimo aprašymas.**  Šia programa siekiama sudaryti sąlygas miesto gyventojams patenkinti fizinio aktyvumo poreikį, pagerinti sportavimo sąlygas, užtikrinti geresnes sportininkų rengimo sąlygas, organizuoti sporto renginius, plėtoti neįgaliųjų kūno kultūrą, vaikų vasaros užimtumą, didinti sportuojančių gyventojų skaičių ir teikti kitas paslaugas.  Pagrindinė kliūtis kūno kultūros ir sporto plėtrai – sporto objektų susidėvėjimas, jų stoka ir netinkamumas sporto reikmėms. Susidėvėjusios ir morališkai pasenusios sporto bazės neleidžia sportininkams rengtis atsakingiems startams dalyvauti tarptautinėse įvairaus rango varžybose, vis dar nepakanka specializuotų aikštynų, kurie atitiktų tarptautinių sporto šakų federacijų keliamų reikalavimų, kad atsirastų galimybė į miestą pritraukti kaip galima daugiau nacionalinio ir tarptautinio lygio renginių, o didžioji dalis miesto rekreacinių zonų ir poilsiaviečių miesto gyventojams nėra pakankamai patrauklios ir neskatina užsiiminėti kūno kultūra.  Esama miesto sporto bazių būklė ir stadionų skaičius netenkina ne tik sportininkų, bet ir miesto gyventojų poreikių. Trūksta sporto objektų: sporto komplekso, kuriame galėtų būti įrengtos aikštelės futbolininkams, regbininkams, žolės riedulininkams, rankininkams. Šiame komplekse savo sportinį meistriškumą keltų ir Šiaulių sporto gimnazijos auklėtiniai, o laisvu nuo treniruočių laiku būtų teikiamos paslaugos visuomenei, galėtų sportuoti neįgalūs asmenys. Didžiulis poreikis įrengti irklavimo kompleksą, taip pat trūksta 50 m ilgio plaukimo baseino, specializuotų futbolo ir regbio aikščių, specializuotos žolės riedulio sporto salės, sporto bazės buriuotojams. Palaipsniui įgyvendinamas irklavimo sporto bazės modernizavimo projektas. 2017 metais numatyta parengti sporto komplekso (futbolo, regbio ir žolės riedulio maniežo) su 50 m ilgio baseinu Dainų parke ir irklavimo komplekso įrengimo Talkšos ežero pakrantėje investicijų ir techninius projektus, pradėti pastato prie regbio stadiono statybos darbus, baigti dirbinės dangos stadiono įrengimo darbus.  2017 metais numatoma:   * Parengti sporto komplekso (futbolo, regbio ir žolės riedulio maniežo) su 50 m ilgio baseinu Dainų parke statybos ir irklavimo komplekso įrengimo Talkšos ežero pakrantėje investicinius projektus ir numatyti tolimesnius projektų įgyvendinimo etapus; * Įrengti universalią dirbtinės dangos futbolo aikštę Kviečių g.; * Prie sporto mokyklos „Klevas“ stadiono pradėti statyti administracinį buitinį pastatą su tribūnomis; * Renovuoti lengvosios atletikos takus ir sektorius miesto stadione; * Pakeisti ar suremontuoti teritorijų dangas, įvažiavimus ir parkavimo vietas, pakeisti šaligatvių dangas prie sporto bazių;   Kooperavus valstybės, struktūrinių fondų, Savivaldybės lėšas, atsirastų galimybė sudaryti sąlygas privataus kapitalo investicijoms į sporto objektų statybą ir renovaciją, nes šuo metu aktyvesni tapo privatūs investuotojai, kurie, suprasdami kūno kultūros ir sporto reikšmę miesto gyventojų, sportininkų, vaikų ir jaunimo auklėjimui, jų sveikatos stiprinimui, nusikalstamumo mažinimui, pageidauja investuoti į sveikatingumo ir sporto kompleksų statybą bei infrastruktūros modernizavimą.  Siekiant įgyvendinti numatytą tikslą bei norint sudaryti geresnes rengimo sąlygas sportininkams, prisidėti prie Šiaulių miesto sporto populiarinimo, teigiamo įvaizdžio formavimo, sudaryti sąlygas sportininkams deramai atstovauti miestui ir šaliai tarptautiniuose renginiuose, numatoma įgyvendinti šiuos uždavinius:  *01. Statyti naujas sporto bazes ir statinius.*  Uždavinys realizuojamas šiomis priemonėmis:   * naujų sporto bazių **–** sporto komplekso (futbolo, regbio ir žolės riedulio maniežo) ir 50 m ilgio baseino statyba (parengti investicijų ir techninį projektus); * irklavimo sporto bazės įrengimas (parengti investicijų ir techninį projektus); * sporto mokyklos „Klevas“ regbio stadiono Gardino g. įrengimas ir infrastruktūros sutvarkymas; * dirbtinės dangos futbolo aikštės įrengimas (7500 m2 futbolo dangos paklojimas (danga skirta Lietuvos futbolo federacijos); * universalios dirbtinės dangos sporto aikštelės miesto mikrorajone įrengimas.   *02. Renovuoti ir remontuoti pagal prioritetus atrinktas sporto bazes.*  Uždavinys realizuojamas šiomis priemonėmis:   * 5600 m2 lengvosios atletikos takų ir sektorių renovavimas miesto stadione;   *03. Modernizuoti esamas sporto bazes.*  Uždavinys realizuojamas šiomis priemonėmis:   * Teniso kortų modernizavimas – pakeisti (modernizuoti) apšvietimą;   *Rezultato pasiekimo vertinimo kriterijai:*   1. *Įrengus naują pilnų matmenų dirbtinės dangos (7500 kv.m.) futbolo aikštę Kviečių gatvėje 33 procentais pagerės futbolo bendruomenės treniruočių-varžybų sąlygos;* 2. *Parengtas techninis projektas Irklavimo bazės (elingas) statybai;* 3. *Įgyvendintas Regbio stadiono buitinių patalpų su žiūrovų tribūnomis (Gardino g.) statybos I etapas;* 4. *Renovavus lengvosios atletikos takus ir sektorius bus sudarytos sąlygos mieste 2018-2019 m. planuoti vykdyti šalies Lengvosios atletikos čempionatą, Baltijos šalių mačus;* 5. *Modernizavus teniso kortų apšvietimą bus sudarytos sąlygos vykdyti Tarptautinės teniso sąjungos oficialius renginius (ne mažiau 3 renginiai per metus).* | | | | | | | |
| **Programos tikslas** | Formuoti bendruomenės narių sveiką gyvenseną ir jos kultūrą | | **Kodas** | | | | 03 |
| **Tikslo aprašymas.**  Įgyvendinant šį tikslą siekiama sudaryti sąlygas visų socialinių grupių įtraukimui į kūno kultūros ir sporto veiklą, tokiu būdu sprendžiant gyvenimo kokybės gerinimo, gyventojų sveikatos ir sveikos gyvensenos, didesnio darbingumo ir laisvalaikio užimtumo uždavinius bei sistemingai didinti suvokimą visuomenėje, kad fizinis aktyvumas, sportiškumas yra asmens darnos prielaida ir visuotinė vertybė. Bus skatinamas neformalus vaikų ir jaunimo fizinis ugdymas, vykdomos įvairių amžiaus ir socialinių grupių užimtumo per sportą programos, plėtojama sporto klubų veikla, įgyvendinamos programos, skirtos sveikam gyvenimo būdui propaguoti, teigiamam visuomenės ir darbdavių požiūriui į sveikatą kaip didžiausią vertybę formuoti, dirbančių ir vyresnio amžiaus žmonių fiziniam aktyvumui, darbingumui ir sveikatai didinti. Bus siekiama suteikti paramą nevyriausybinėms organizacijoms, plėtoti sporto visiems veiklas, populiarinti olimpinį judėjimą, sudaryti normalias sąlygas užsiiminėti visiems prieinamomis kūno kultūros formomis ir sportine veikla, aktyviai dalyvauti masiniuose kūno kultūros ir sveikatingumo renginiuose įvairaus amžiaus ir tautybių žmonėms bei sudaryti negalios ištiktiems žmonėms tokias pat sąlygas sportuoti kaip ir kitiems visuomenės nariams, o elitiniams neįgaliesiems sportininkams – dalyvauti įvairaus lygio varžybose.  *01. Sudaryti sąlygas formuoti kūno kultūros įgūdžius ir teigiamą požiūrį į jos reikšmę sveikatai, fiziniam pajėgumui ir užimtumui.*  Uždavinys realizuojamas šiomis priemonėmis:  vaikų ir jaunimo kūno kultūros ir sporto programų vykdymas, vasaros vaikų užimtumo renginių, metodinės veiklos ir kitų priemonių organizavimas bei mokymo vaikus plaukti ir saugiai elgtis prie vandens programos įgyvendinimas.  *02. Siekti rezultatyvios kūno kultūros ir sporto plėtros didinant socialinę sporto funkciją, sudarant palankią aplinką gyventojų sveikatai stiprinti ir darbingumui gerinti.*  Uždavinys realizuojamas šiomis priemonėmis:  sporto visiems, sveikatingumo renginių (masinių sporto švenčių, žaidynių, konkursų, vasaros užimtumo renginių ir kt. renginių) ir kitų priemonių organizavimas ikimokyklinio ir mokyklinio amžiaus vaikams, dirbantiesiems, miesto gyventojams ir sporto veteranams.  *03. Įgyvendinti neįgaliųjų žmonių socialinę integraciją per kūno kultūrą ir sportą.*  Uždavinys realizuojamas šiomis priemonėmis:  sporto renginių, konkursų, metodinės veiklos ir kitų priemonių organizavimas neįgaliems žmonėms ir sąlygų sudarymas dalyvauti miesto, regiono, nacionalinio ir tarptautinio lygmens sporto renginiuose.  *Rezultato pasiekimo vertinimo kriterijai:*   1. *Neorganizuotai sportuojančių asmenų dalies nustatymas nuo bendro miesto gyventojų skaičiaus;* 2. *Sportinėje veikloje dalyvaujančių dalis nuo bendro Šiaulių miesto darbingo amžiaus gyventojų skaičiaus ne mažiau 8 proc.;* 3. *Neįgaliųjų sporto klubų vykdančių asmenų socialinės integracijos per sportinę veiklą programas skaičiaus padidėjimas nuo 4 iki 5;*  |  |  |  |  | | --- | --- | --- | --- | | **Programos tikslas** | Plėtoti aukšto meistriškumo sportininkų rengimo sistemą miesto sporto organizacijų žaidimų komandose (jaunimas ir suaugusieji) | **Kodas** | 04 |   **Tikslo įgyvendinimo aprašymas.**  Šiaulių miesto sportoklubuose**,** visuomeninėse ir viešosiose įstaigose yra kultivuojamos šios žaidimų sporto šakos: futbolas, krepšinis, rankinis, regbis, žolės riedulys, tinklinis (klasikinis ir paplūdimio), ledo ritulys ir kitos sporto šakos, kuriose sportinį meistriškumą kelia apie 500 sportininkų. Minėtų sporto šakų įvairaus amžiaus grupių sportininkai jau daugelį metų tampa šalies įvairaus rango varžybų nugalėtojais ar prizininkais bei yra kviečiami į Lietuvos rinktines atstovauti šaliai oficialiose tarptautinėse varžybose. Galime tik didžiuotis per pastaruosius metus minėtų sporto šakų sportininkų pasiekimais: moterų futbolo komanda ,,Gintra -Universitetas“ dvyliktą sezoną žaidžia UEFA moterų čempionų lygos varžybose, o Lietuvos moterų futbolo „A“ lygos varžybose dvyliktus metus iš eilės tapo čempionėmis bei Lietuvos moterų futbolo taurės laimėtoja; vyrų krepšinio komanda „Šiauliai“ ant aukščiausio 2015/2016 m. Baltijos krepšinio lygos laiptelio užlipo trečią kartą 22 metus skaičiuojančio klubo istorijoje, vyrų tinklinio komanda „Elga-Master-Idea“ - Lietuvos vyrų tinklinio čempiono 2 vietos, Lietuvos Didžiosios sporto taurės varžybų ir Lietuvos tinklinio Supertaurės varžybų nugalėtojai; moterų žolės riedulio komanda „Gintra-Strektė-Universitetas“ - Europos uždarų patalpų klubų čempionų taurės varžybų (aukščiausia lyga) - 7 v., Europos klubų čempionų „Challenge I“ taurės – 4 vietos laimėtoja ir daugkartinė Lietuvos čempionė (taurės varžybos, Lietuvos čempionato; vyrų regbio komanda ,,Baltrex-Šiauliai“ - Lietuvos regbio – 7 čempionato ir Lietuvos regbio čempionato nugalėtojai; vyrų regbio komanda ,,Vairas“ – Lietuvos regbio – 15 2 vietos laimėtojai. Džiugina tai, kad didžiąją dalį šalies regbio nacionalinės, jaunimo ir jaunių rinkinėse žaidžia Šiaulių mieste išugdyti sportininkai. Šiais pasiekimais galime didžiuotis tik todėl, kad turime pakankamai kompetentingų trenerių bei ženklų skaičių gabių sportininkų. Tačiau vis dažniau treneriams tenka spręsti finansines problemas, iškilusias dėl lėšų stygiaus. Rėmėjų bei savivaldybės biudžeto lėšų pakanka tik kelionės ir apgyvendinimo išlaidoms apmokėti. Žinodami, kad tik nuoseklus sportininkų rengimas bei savalaikis ugdymo plano įgyvendinimas sudarytų galimybę siekti norimų rezultatų, turime skirti finansavimą ir kitoms reikmėms (maitinimo, inventoriaus ir aprangų įsigijimui, mokomųjų treniruočių stovyklų vykdymui, dalyvavimo varžybose mokesčiui, sportininkų draudimo išlaidoms, sporto salės nuomai, medicinos priežiūros išlaidoms ir atsistatymo priemonėms įsigyti, teisėjų darbui apmokėti ir kt.). Minėtoms reikmėms ir klubų dalyvavimui Lietuvos čempionato, Baltijos lygos ir taurės, Europos šalių čempionų taurės laimėtojų varžybose reikia apie pusantro mln. eurų, todėl būtina spręsti susidariusią situaciją.  **Uždaviniai:**  *01. Ugdyti talentingus sportininkus deramai atstovauti miestui ir šaliai aukščiausio rango šalies ir tarptautiniuose sporto renginiuose*  Uždavinys realizuojamas šiomis priemonėmis:  skiriant lėšas Šiaulių miesto sportoklubų**,** visuomeninių ir viešųjų įstaigų sporto žaidimų komandų (jaunimas ir suaugusieji) pasirengimo ir dalyvavimo Lietuvos čempionato, Baltijos lygos ir taurės, Europos šalių čempionų taurės laimėtojų varžybose išlaidoms (kelionės, maitinimo, apgyvendinimo, dalyvavimo varžybose mokesčio, teisėjų darbo apmokėjimo, sportininkų draudimo, sporto salės nuomos) apmokėti, rengiant mokomųjų treniruočių stovyklas.  *02. Užtikrinti mokslinį-metodinį, medicininį ir materialinį-techninį sporto klubų, visuomeninių ir viešųjų įstaigų sporto žaidimų komandų*  *sportininkų aprūpinimą.*  Uždavinys realizuojamas šiomis priemonėmis:  optimalių treniravimosi sąlygų sudarymas (sporto bazių parengimas), sporto inventoriaus, įrangos ir aprangos įsigijimas, sportininkų testavimas ir gautų rezultatų koregavimas bei rekomendacijų teikimas, atsigavimo priemonių, maisto papildų ir kitų medikamentų įsigijimas.  Rezultato pasiekimo vertinimo kriterijai:   1. Ne mažiau 9 komandos dalyvaujančios šalies čempionatuose; 2. Ne mažiau 5 komandos šalies čempionatuose užėmusios 1-3 v.; 3. Ne mažiau 4 komandos dalyvaujančios Europos taurės varžybose. | | | | | | | | |
| **Galimi programos vykdymo ir finansavimo šaltiniai:**   1. 1. Savivaldybės biudžeto lėšos (SB); 2. 2. Paskolų lėšos PS; 3. 3. Europos Sąjungos lėšos ES; 4. 4. Valstybės investicijų projektų lėšos VB(VIP); 5. 5. Lietuvos Respublikos Kūno kultūros ir sporto rėmimo fondo lėšos VB(KT); 6. 6. Kūno kultūros ir sporto departamento prie Lietuvos Respublikos Vyriausybės lėšos VB(KT); 7. 7. Lietuvos tautinio olimpinio komiteto lėšos VB(KT); 8. 8. Įstaigų pajamų lėšos SP; 9. 9. Šalies ir tarptautinių fondų lėšos VB(KT);   10. Rėmėjų (privačios) lėšos KT; | | | | | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  1.2.1. Formuoti bendruomenės narių sveiką gyvenseną ir jos kultūrą.  1.2.2. Plėtoti aukšto meistriškumo sportininkų rengimo sistemą.  3.1.2. Atnaujinti ir plėsti sporto objektų infrastruktūrą mieste.  3.1.8. Sutvarkyti viešąsias erdves, sudarant sąlygas kultūros, sporto, rekreacijos plėtojimui. | | | | | | | | |
| **Susiję įstatymai ir kiti norminiai teisės aktai:**   1. Lietuvos Respublikos vietos savivaldos įstatymas. 2. Lietuvos Respublikos kūno kultūros ir sporto įstatymas. 3. Lietuvos Respublikos kultūros ir sporto rėmimo fondo įstatymas. 4. Lietuvos Respublikos labdaros ir paramos įstatymas. 5. Lietuvos Respublikos biudžetinių įstaigų įstatymas. 6. Asociacijų įstatymas. 7. 2011–2020 metų valstybinė sporto plėtros strategija. | | | | | | | | |

### Kūno kultūros ir sporto

### plėtros programos 1 priedas

**ŠIAULIŲ MIESTO SAVIVALDYBĖS SPORTO ĮSTAIGŲ SĄRAŠAS**

1. Šiaulių sporto mokykla „Atžalynas“ (kodas 145914161).

2. Šiaulių sporto mokykla „Dubysa“ (kodas 145914542).

3. Šiaulių plaukimo mokykla „Delfinas“ (kodas 145914357).

4. Šiaulių sporto mokykla „Klevas“ (kodas 145914019).

5. Šiaulių Lengvosios atletikos ir sveikatingumo centras (kodas 145914695).

6. Šiaulių Teniso mokykla (kodas 145914880).

7. Šiaulių futbolo akademija (kodas 301077604).

8. Viešoji įstaiga ,,Šiaulių krepšinio akademija ,,Saulė“ (kodas 302925638)

9. Šiaulių miesto visuomeninės sporto organizacijos.