# ŠIAULIŲ MIESTO SAVIVALDYBĖS 2017-2019 METŲ VEIKLOS PLANO 2017 METŲ MIESTO URBANISTINĖS PLĖTROS PROGRAMOS (NR. 01) APRAŠYMAS

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Biudžetiniai metai** | | | 2017 m. | | | | | | | | | |
| **Asignavimų valdytojas** | | | Šiaulių miesto savivaldybės administracijos direktorius | | **Kodas** | | | | | 188771865 | | |
| **Programos pavadinimas** | | | Miesto urbanistinės plėtros programa | | **Kodas** | | | | | 01 | | |
| **Programos parengimo (tęsimo) argumentai** | | | Užtikrinti kompleksišką žemės sklypų formavimą ir subalansuotą miesto plėtrą, miesto teigiamo architektūrinio ir vizualinio įvaizdžio kokybę, gerinti Šiaulių miesto kultūros paveldo objektų būklę, tobulinti ir plėtoti nekilnojamojo kultūros paveldo pažinimo sklaidą ir atgaivinimą, kultūros paveldo apskaitą bei užtikrinti miesto geoinformacinės sistemos plėtrą, susisiekimo komunikacijų ir infrastruktūros objektų, pastatų projektų projektavimo darbų parengimo organizavimą.  Realizuojamos savivaldybei suteiktos teisės ir pareigos įgyvendinti darnios urbanistinės plėtros politiką, kaip numatyta bendrajame plane.  Realizuojamos Lietuvos Respublikos vietos savivaldos įstatymu (Žin., 2008, Nr.113-4290) nustatytos savarankiškos savivaldybių funkcijos: teritorijų planavimas, savivaldybės teritorijos bendrojo plano stebėsena ir keitimas, detaliųjų planų sprendinių rengimas ir įgyvendinimas; specialiųjų architektūros reikalavimų nustatymas ir statybą leidžiančių dokumentų išdavimas įstatymų nustatyta tvarka; architektūrinių konkursų organizavimas. Valstybinės (valstybės perduotos savivaldybėms) funkcijos: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise. | | | | | | | | | |
| **Ilgalaikis prioritetas (pagal ŠSPP)** | | | Atviras – aktyvi, kūrybinga ir atsakinga bendruomenė | | **Kodas** | | | | | 1 | | |
| Veržlus – konkurencinga verslo aplinka | | **Kodas** | | | | | 2 | | |
| Saugus – draugiška gamtai kokybiška gyvenamoji aplinka | | **Kodas** | | | | | 3 | | |
| **Šia programa įgyvendinamas savivaldybės strateginis tikslas** | | | Efektyviai panaudojant žmogiškuosius ir finansinius resursus formuoti palankią aplinką investicijų pritraukimui | | **Kodas** | | | | | 01 | | |
| **Programos tikslas** | | | Užtikrinti kompleksišką miesto planavimą ir žemės sklypų formavimą. | | **Kodas** | | | | | 01 | | |
| **Tikslo įgyvendinimo aprašymas.**  Įgyvendinant iškeltą tikslą, bus vykdomas vienas uždavinys:  *01. Rengti teritorijų planavimo dokumentus, padedančius užtikrinti darniąją miesto plėtrą.*  Siekiant sudaryti sąlygas projektams vykdyti (pvz., naujųjų gyvenamųjų rajonų, visuomeninių ar socialinių ir kitų objektų, gatvių statybai, ir t.t.), turi būti įgyvendinami Šiaulių miesto teritorijos plėtrą ir darnų vystymą, viešąjį visuomeninį ir privatų interesą atitinkantys projektai, t. y Šiaulių miesto Bendrojo plano dalių koregavimas, Šiaulių miesto bendrojo plano dalies - Prekybos centrų išdėstymo schemos ir Šiaulių miesto bendrojo plano dalies ,,Kraštovaizdžio ir Nekilnojamojo kultūros paveldo tvarkymas“ planų koregavimai. Bendrasis planas bus koreguojamas atskiromis dalimis siekiant užtikrinti geresnes sąlygas projektų įgyvendinimui. Įgyvendinant Žemės įstatymą bei žemės grąžinimą natūra buvusiems savininkams pagal Bendrojo plano prioritetus bei nustatytas gaires, 2017–2019 m. bus rengiami specialieji bei detalieji planai, Kvartalo tarp Žemaitės, Vilniaus, Dvaro gatvių ir Aušros alėjos detalusis planas, Šiaulių miesto centrinės dalies vertybinės charakteristikos nustatymo, tvarkymo ir tolimesnio formavimo priemonių parengimo specialusis planas, Industrinio parko (teritorijos šalia Dubijos, Radviliškio, P. Motiekaičio gatvių), Šiauliuose, detaliojo plano koregavimas, Salduvės parko detaliojo plano koregavimas ir kt. 2017–2019 m. tęsiamas gyvenamųjų rajonų ir sodų bendrijų inžinerinių komunikacijų įrengimo specialiųjų planų parengimas, t. y. Šiaulių miesto vandens tiekimo ir nuotekų tvarkymo infrastruktūros plėtros specialiojo plano keitimas, Šiaulių miesto paviršinių nuotekų tvarkymo infrastruktūros plėtros specialiojo plano parengimas ir kt. Įgyvendinant kelio jungčių plėtrą su aplinkkeliais, yra pradėtos pagal 2015 m. spalio 8 d. Šiaulių miesto savivaldybės tarybos sprendimu Nr. T-268 patvirtintą Transporto organizavimo Šiaulių mieste specialųjį planą Kelio Šiauliai-Panevėžys jungčiai su Šiaulių industrinio parko teritorija žemės paėmimo visuomenės poreikiams procedūros Šiaulių mieste ir Šiaulių rajone.  Produkto vertinimo kriterijai:  Parengti specialieji planai – 3, parengti detalieji planai –5, parengti kadastrinių matavimų planai – 45, parengti žemės sklypų formavimo ir pertvarkymo projektai – 10.  Rezultato pasiekimo vertinimo kriterijai:  Koreguotas ir patvirtintas Savivaldybės taryboje Šiaulių miesto bendrasis planas, sudarantis prielaidas supaprastintai verslo plėtotei, sumažintos administracinės ir teisinės kliūtys smulkaus ir vidutinio verslo, suderinamo su gyvenamąja aplinka, vystymui visuose miesto rajonuose bei sukurti nauji ryšiai tarp pietinės ir šiaurinės miesto dalių per geležinkelį. Bendrojo plano dalių keitimas, įvertins miesto pokyčius ir sudarys sąlygas nuolatiniam, socialiai ir ekonomiškai motyvuotam gyvenimo kokybės augimui, siekiant socialinės integracijos  ir  mažinant plėtros skirtumus, plačiau įtrauks visuomenę į  miesto plėtros procesus. | | | | | | | | | | | | |
| **Programos tikslas** | | | Tobulinti miesto teigiamo architektūrinio ir vizualinio įvaizdžio kokybę. | **Kodas** | | | | 02 | | | | |
| **Tikslo įgyvendinimo aprašymas.**  *Tikslą įgyvendinti numatoma vykdant uždavinį – pagerinti miesto teigiamo architektūrinio ir vizualinio įvaizdžio kokybę.*  Siekiant pagerinti miesto teigiamo architektūrinio ir vizualinio įvaizdžio kokybę,2017 – 2019 m. praktiškai įgyvendinamas išorinės vaizdinės reklamos Šiaulių mieste specialusis planas, patvirtintas 2015-04-30 Savivaldybės tarybos sprendimu Nr. T-75, atsikratoma „vizualinės taršos“, šalinami nenaudojami ar prastos išvaizdos išorinės vaizdinės reklamos įrenginiai, sudaromos vienodos sąlygos reklaminės rinkos dalyviams pretenduoti į reklaminės veiklos vietas konkursų keliu, jei į vieną vietą pretenduotų daugiau nei vienas reklaminės veiklos subjektas. Siekiama įgyvendinti skvero tarp Ežero g. ir Trakų gatvių teritorijos įrengimą pritaikant jį ir meniniam akcentui, planuojama atlikti Pročiūnų g. žudynių vietos, žydų geto įamžinimo (dveji buvę geto vartai), atminimo lentų projektavimo ir realizavimo viešąjį pirkimą (tarp jų – architektui Karoliui Reisonui ant fabriko „Rūta“ sienos), pirmosios Lietuvos Respublikos Nepriklausomybės akto Signatarų įamžinimą prie J. Janonio gimnazijos, užbaigti Lieporių parke Signatarų alėjos meninių akcentų įrengimą papildant jį 1918 m. Lietuvos nepriklausomybės akto signatarų įamžinimo elementais (keturiems signatarams, kurie mokėsi Šiaulių gimnazijoje), šventinės miesto puošybos idėjos su realizavimu pirkimą. Bus vykdomos kitos pozityvaus miesto įvaizdžio formavimo akcijos ir įvairūs meniniai projektai, naujos meninės kokybės, individualios raiškos ir savito miesto stiliaus gatvės dizaino bei dekoro objektų projektinės studijos. Kartu su Miesto ūkio ir aplinkos skyriumi planuojama tęsti centrinės Prisikėlimo aikštės su prieigomis techninio projekto užbaigimo procedūras.  Produkto vertinimo kriterijai:  2017 m. pastatytas meninis akcentas – 1.  *Rezultato pasiekimo vertinimo kriterijai:*  Padidėjęs miestiečių pasitenkinimas Miesto teigiamo architektūrinio ir vizualinio įvaizdžio kokybe (vykdant stebėseną fiksuojamas vizualinis faktinio gyventojų skaičiaus, besinaudojančio viešosiomis erdvėmis trumpalaikės rekreacijos tikslais, augimas, pozityvių visuomenės atsiliepimų apie miestą skaičiaus žiniasklaidos priemonėse didėjimas). | | | | | | | | | | | | |
| **Programos tikslas** | | Išsaugoti Šiaulių miesto kultūros paveldą. | | | **Kodas** | | | | 03 | | | |
| **Tikslo aprašymas.**  Siekiant išsaugoti Šiaulių miesto kultūros paveldą, iškeltas vienas uždavinys *01* „*Organizuoti kultūros paveldo apsaugą“.*  Kad pagerinti Šiaulių mieste esančių kultūros paveldo objektų būklę, 2017–2019 m. planuojama vykdyti pastarųjų tvarkybą ir priežiūrą bei padėti kultūros paveldo objektų valdytojams išsaugoti Šiaulių miesto savivaldybės teritorijoje esantį kultūros paveldą. Įgyvendinant uždavinį, planuojama kasmet atlikti kultūros paveldui išsaugoti būtinus darbus: taikomuosius mokslinius ardomuosius tyrimus, remontą, avarijos grėsmės pašalinimą, konservavimą, restauravimą bei šių darbų planavimą ir projektavimą, t. y. – Lietuvos karo lakūno, savanorio, leitenanto Juozo Kumpio kapo (unikalus kodas Kultūros vertybių registre - 16963) tvarkybos darbų projekto parengimą ir jo įgyvendinimą, jaun. puskarininkio Albino Palskio, Lietuvos karo lakūno, 3 – osios eskadrilės oro žvalgo, leitenanto Antano Rinbuto - Oželio kapų priežiūros darbų atlikimą, bendradarbiaujant kartu su Šiaulių miesto savivaldybės administracijos Švietimo, kultūros ir sporto departamento Kultūros skyriumiper bendras programas tęsti pradėtus valstybės saugomo nacionalinio reikšmingumo lygmens medinio kultūros paveldo objekto – namo (unikalus kodas Kultūros vertybių registre – 2101) restauravimo ir remonto darbus (Pastaba: Minėtame name 1936-1986 m. gyveno dailininkas grafikas, pedagogas, kraštotyrininkas, scenografas, vienas iš ekslibrisų pradininkų Lietuvoje Gerardas Bagdonavičius (1901-1986), tęsti pradėtus kultūros paveldo objekto - Lieporių senovės gyvenvietės (unikalus kodas Kultūros vertybių registre - 20881) archeologinius tyrimus ir kt.  Plėtojant ir tobulinant miesto kultūros paveldo apskaitą planuojama organizuoti dalies Šiaulių miesto savivaldybės teritorijoje esančių objektų vertingųjų savybių identifikavimą (ne mažiau nei 10 objektų per metus) bei dokumentacijos (duomenų Kultūros vertybių registrui) parengimą. Siekiant darniai vystyti nekilnojamojo kultūros paveldo pažinimo sklaidą ir atgaivinimą, planuojama organizuoti įvairius renginius skirtus visuomenei, siekiant ją supažindinti su Šiaulių mieste esančiu kultūros paveldu, parodyti tai, kas paprastai yra visuomenei neprieinama arba aktualizuoti vienokią ar kitokią kultūros paveldo sritį.  Produkto vertinimo kriterijai:  Įvykdytos kultūros paveldo objektų tvarkybos ir priežiūros priemonės – 2, įgyvendintos nekilnojamojo kultūros paveldo pažinimo sklaidos ir atgaivinimo priemonės – 1, atliktos kultūros paveldo apskaitos priemonės – 1.  *Rezultato pasiekimo vertinimo kriterijai:*  Pagerės Šiaulių miestodalieskultūros paveldo objektų būklė, nekilnojamojo kultūros paveldo pažinimo sklaida ir atgaivinimas, kultūros paveldo apskaitos rodikliai.  Nenutrūkstamai įgyvendinant Šiaulių miestokultūros paveldo objektų tvarkybos ir priežiūros, nekilnojamojo kultūros paveldo pažinimo sklaidos ir atgaivinimo, kultūros paveldo apskaitos priemones sumažės neprižiūrimų kultūros paveldo objektų Šiaulių mieste skaičius bei atitinkamai didės miesto bendruomenės supratimas apie kultūros paveldo objektų svarbą miesto identiteto formavimui. | | | | | | | | | | | | |
| **Programos tikslas** | | | Tobulinti ir plėsti miesto geoinformacinę sistemą (GIS). | | | | **Kodas** | | | | | 04 |
| **Tikslo aprašymas.**  GIS duomenų bazės dėka miesto urbanistinį planavimą galima atlikti greičiau ir efektyviau, palyginti su iki šiol naudotais tradiciniais analizės metodais, todėl gaunamas ekonominis efektas ir nauda. Tačiau GIS duomenų bazei reikalinga nuolatinė priežiūra, programinės įrangos palaikymas ir atnaujinimas, pasikeitimas informacija su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties 2017 – 2019 m. numatoma vykdyti du uždavinius:  *01. Kokybiškai administruoti Šiaulių m. GIS duomenų bazę.*  Šiaulių miesto savivaldybės administracijos Architektūros ir urbanistikos skyriaus pagrindinė funkcija – užtikrinti kompleksišką miesto planavimą, žemės sklypų ir miesto estetinio įvaizdžio formavimą bei išsaugoti miesto kultūros paveldą. Vykdydamas šią funkciją, skyrius tęsia pradėtus darbus dėl GIS duomenų bazės įdiegimo, kurios pagalba specialistai kontroliuos ir sistemins Savivaldybės administruojamoje teritorijoje vykdomus geodezinius darbus.  Siekiant užtikrinti kokybiškesnį darbą, būtina į GIS duomenų bazę įtraukti duomenis iš išorinių duomenų bazių (bendradarbiauti su miesto inžinerinius tinklus aptarnaujančiomis įmonėmis, kuriančiomis ir valdančiomis savo srities inžinerines GIS duomenų bazes ir rastrinius žemėlapius). 2017 – 2019 m. planuojama tęsti kuriamą statybų leidimų registro informacijos valdymo sistemą, veikiančią GIS pagrindu, aukcioninių sklypų internetinę aplikaciją, kultūros paveldo objektų GIS duomenų bazę, pastoviai publikuoti pilnos apimties patvirtintus teritorijų planavimo dokumentus su jų tekstine ir grafine dalimi tarnybiniam naudojimui tarp savivaldybės skyrių ir specialistų bei viešai prieinamuose portaluose (Savivaldybės interneto svetainėje, aplinkos ministerijos administruojamoje Teritorijų planavimo dokumentų registro informacinėje sistemoje TPDRIS ir žemės ūkio ministerijos administruojamoje žemėtvarkos projektų dokumentų rengimo informacinėje sistemoje ŽPDRIS).  *02. Atnaujinti vietinius geodezinius tinklus.*  Vadovaujantis Lietuvos Respublikos geodezijos ir kartografijos įstatymu, savivaldybių administracijos įgaliotos patikėjimo teise valdyti ir naudoti valstybei nuosavybės teise priklausantį turtą, kurį sudaro savivaldybės teritorijos 1:500-1:5000 mastelio topografiniai planai, georeferencinių duomenų bazės bei geodeziniai tinklai ir šiuo turtu disponuoti. Vykdant šį įstatymą 2017−2019 m. ir toliau planuojama atnaujinti vietinius geodezinius tinklus bei atnaujinti programinę įrangą, skirtą topografinės medžiagos patikrai, nes šiuo metu ji yra lėta ir nepakankama Savivaldybės funkcijoms atlikti.  Produkto vertinimo kriterijai:  Tęsiamų darbų skaičius, kuriant statybų leidimų registro informacijos valdymo sistemą, veikiančią GIS pagrindu, aukcioninių sklypų internetinę aplikaciją, kultūros paveldo objektų GIS duomenų bazę – 4, atnaujinti vietiniai geodeziniai tinklai – 1.  *Rezultato pasiekimo vertinimo kriterijai:*  Papildžius GIS duomenų bazę, pagerės darbo našumas ir prieinamumas prie duomenų 10 proc. ir sumažės nepatenkintų per nustatytą laiką besikreipiančių subjektų prašymų skaičius | | | | | | | | | | | | |
| **Programos tikslas** | Įgyvendinti techninės dokumentacijos parengimo darbus | | | | | **Kodas** | | | | | 05 | |
| **Tikslo aprašymas.**  *01.Rengti savivaldybės susiekimo komunikacijų ir infrastruktūros objektų projektus*  Siekiant pagerinti esamų susisiekimo objektų būklę bei sukurti naujus infrastruktūros objektus, tenkinančius gyventojų poreikius, planuojama parengti: Vilniaus gatvės pėsčiųjų bulvaro ir amfiteatro rekonstravimo darbų techninį projektą, Vytauto - Ežero g. teritorijos sutvarkymo techninį projektą. Planuojama plėsti Talkšos ežero pakrantę (Talkšos ežero pakrantės sutvarkymas ir infrastruktūros gyventojų poreikiams tenkinti sukūrimas, Žuvininkų gatvės iki Šiaulių jaunųjų gamtininkų centro jojimo skyriaus atnaujinimas), todėl reikės parengti darbų techninį projektą, taip pat Centrinio ir Didždvario parkų bei jų prieigų sutvarkymo techninį projektą (Centrinio parko sutvarkymas, Didždvario parko sutvarkymas, Kaštonų alėjos atnaujinimas), atlikti teritorijos, besiribojančios su Draugystės prospektu, Vytauto, P. Višinskio ir Dubijos gatvėmis Šiauliuose, viešųjų erdvių ir gyvenamosios aplinkos gerbūvio sutvarkymo bei būtiniausių gatvių kapitalinių remontų projektavimo darbus .  *2. Rengti pastatų techninius projektus*  Produkto vertinimo kriterijai:  2017 m. susisiekimo ir infrastruktūros objektų projektavimo darbai – 3.  2017 m. techninių projektų projektavimo darbai – 2.  Rezultato pasiekimo vertinimo kriterijai:  Padidėjęs miestiečių pasitenkinimas atsiradus naujų infrastruktūros objektų plėtrai ir pagerėjusi miesto gatvių būklė. | | | | | | | | | | | | |
| **Galimi programos vykdymo ir finansavimo šaltiniai:**   1. 1. Savivaldybės biudžeto lėšos (SB); 2. 2. Europos Sąjungos lėšos (ES); 3. 3. Paskolų lėšos (PS); 4. 4. Kitos lėšos (KT). | | | | | | | | | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  2.1.3. Gerinti viešųjų paslaugų verslui procesus;  2.2.1. Miesto įvaizdžio ir tapatybės stiprinimas plėtojant pažintinį – kultūrinį turizmą;  3.1.1. Skatinti patogaus ir energetiškai efektyvaus būsto plėtrą;  3.1.7. Kryptingai ir racionaliai planuoti teritorijas, remiantis kaštų ir naudos analizę;  3.1.8. Sutvarkyti viešąsias erdves, sudarant sąlygas klasikinės kultūros, sporto, rekreacijos plėtojimui;  3.2.1. Sukurti vieningą ir saugų susisiekimo tinklą;  3.3.2 Modernizuoti ir optimizuoti centralizuotus komunalinius ūkius; | | | | | | | | | | | | |
| **Susiję įstatymai ir kiti norminiai teisės aktai:**   1. Lietuvos Respublikos teritorijų planavimo įstatymas; 2. Lietuvos Respublikos geodezijos ir kartografijos įstatymas; 3. Lietuvos Respublikos žemės įstatymas; 4. Lietuvos Respublikos žemės reformos įstatymas; 5. Lietuvos Respublikos statybos įstatymas; 6. Lietuvos Respublikos miškų įstatymas;   7. 7. Lietuvos Respublikos nekilnojamojo kultūros paveldo apsaugos įstatymas. | | | | | | | | | | | | |