# ŠIAULIŲ MIESTO SAVIVALDYBĖS 2017-2019 METŲ VEIKLOS PLANO

# 2017 METŲ MIESTO APLINKOS APSAUGOS PROGRAMOS (NR. 03) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2017 m. | | | |
| **Asignavimų valdytojas** | Savivaldybės administracijos direktorius | **Kodas** | 188771865 | |
| **Programos pavadinimas** | Aplinkos apsaugos programa | **Kodas** | 03 | |
| **Programos parengimo (tęsimo) argumentai** | Aplinkos apsaugos programa tęstinė, parengta, siekiant įgyvendinti 2015–2024 metų Šiaulių miesto strateginiame plėtros plane numatytus tikslus ir uždavinius aplinkos kokybei mieste pagerinti.  Programa siekiama tobulinti bei plėtoti mieste veikiančią gyvūnų (šunų, kačių), laikomų Šiaulių miesto daugiabučiuose namuose, populiacijos reguliavimo, priežiūros bei globos sistemą, užtikrinti visuomenės sveikatos saugą, vykdyti užkrečiamųjų ligų (pasiutligės ir kt.) prevenciją, sudaryti sąlygas gyventojams laikytis sanitarinių ir veterinarinių gyvūnų priežiūros reikalavimų. | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | **Kodas** | 3 | |
| **Šia programa įgyvendinamas savivaldybės strateginis tikslas** | Kurti kokybišką gyvenamąją aplinką | **Kodas** | 03 | |
| **Programos tikslas** | Pagerinti aplinkos kokybę mieste, kurti darnaus vystymosi principais pagrįstą sveiką ir švarią gyvenamąją aplinką mieste | **Kodas** | 01 | |
| **Tikslo įgyvendinimo aprašymas.**  Vystyti miesto komunalinių atliekų tvarkymo sistemą, gausinti miesto želdinius, gerinti miesto vandens telkinių ir jų prieigų gamtosaugos būklę, vykdyti miesto aplinkos kokybės stebėseną, bendruomenės aplinkosauginį ugdymą bei pašalinti aplinkos teršimo šaltinius.  Tikslui pasiekti bus įgyvendinami uždaviniai:  ***01 uždavinys - Vystyti efektyvią komunalinių atliekų tvarkymo sistemą.***  Įgyvendinant uždavinį bus tvarkomos komunalinės atliekos: komunalinių atliekų surinkimas ir tolimesnis tvarkymas, rinkliavos administravimas, asbesto turinčių gaminių atliekų šalinimo išlaidų fiziniams asmenims kompensavimas. Projekto ,,Atliekų tvarkymo sistemos vystymas ir tobulinimas“ tikslas - skatinti atliekų pirminį rūšiavimą, pakartotinį naudojimą, mažinti į sąvartyną patenkantį atliekų kiekį. Šiuo projektu bus visame mieste įrengtos komunalinių atliekų surinkimo konteinerių stovėjimo 510 vnt. konteinerių aikštelių (474 vnt. antžeminių (su aptvėrimu, stogeliu, rakinimu) ir 36 vnt. pusiau požeminių) ir pastatyti 2447 vnt. rūšiavimui skirtų konteinerių. Įrengus konteinerių aikšteles, bus siekiama sukurti/pagerinti atskiro komunalinių atliekų surinkimo pajėgumus – 8403 t/metus. Taip pat bus įrengta didelio gabarito atliekų surinkimo aikštelė (DGSA) su pakartotiniam panaudojimui tinkamų atliekų surinkimu. Planuojami sukurti/pagerinti atskiro komunalinių atliekų surinkimo pajėgumai įrengtoje DGASA – 3541 t/metus. Taip pat bus įvykdyta visuomenės švietimo ir informavimo kompanija.  *02 uždavinys - Gausinti miesto želdinius, gerinti esamų želdinių kokybę, apsaugoti vertingas gamtines teritorijas.*  Numatoma organizuoti atskirųjų želdynų įteisinimą, atlikti žemės sklypų planų parengimą, kadastrinius matavimus ir atskirųjų želdynų įrašymą į Nekilnojamojo turto kadastrą, parengti ir įgyvendinti želdynų tvarkymo ir kūrimo projektus su želdinių inventorizavimu, vykdyti želdinių priežiūrą, sodinti naujus želdinius prie miesto gatvių, parkuose ir skveruose. Planuojama želdinių pertvarkymo projektus įgyvendinti Vilniaus g. (pėsčiųjų bulvare) ir Vytauto g. aplinkoje.  2017-2019 m laikotarpiu bendradarbiaujant su Šiaulių universitetu siekiama įgyvendinti projektą ,,Prūdelio tvenkinio kraštovaizdžio formavimas ir ekologinės būklės geriniams“, kuriuo siekiama parengti teritorijos kraštovaizdžio sutvarkymo projektą ir jį pagal turimas lėšas įgyvendinti (Europos Sąjungos lėšos nėra skiriamos).  ***03 uždavinys - Gerinti miesto vandens telkinių ir jų prieigų gamtosaugos būklę.***  Uždaviniui įgyvendinti numatyta tvarkyti Šiaulių miesto paviršinių vandens telkinių pakrantes bei lietaus nuotekų sistemos griovius. Bus atliekami einamieji priežiūros darbai – pjaunama žolė, savaiminiai krūmai, surenkamos atliekos, eant poreikiui atliekami griovių gilinimo, pralaidų tvarkymo darbai.  Rėkyvos aplinkosauginių problemų sprendimui Aplinkos apsaugos agentūra rengia studiją, kurioje bus siūlomos ežero būklę gerinančios priemonės. Turint šiuos sprendimus ir bus sprendžiama dėl konkrečių priemonių įgyvendinimo galimybių.  Priemonė - įgyvendinti projektą ,,Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“, kurio tikslas – inventorizuoti ir įteisinti Šiaulių paviršinių nuotekų tvarkymo infrastruktūrą, sumažinti užtvindymo paviršinėmis nuotekomis riziką ir neigiamą poveikį aplinkai. Projekto apimtyje numatoma rekonstruoti prasčiausios būklės Šiaulių miesto paviršinių nuotekų tvarkymo infrastruktūros vietas, įrengti papildomas paviršinių nuotekų valymo priemones į Talkšos ežerą patenkančioms nuotekoms valyti, atlikti Šiaulių miesto paviršinių nuotekų tvarkymo sistemos inventorizavimą ir jo įregistravimą nekilnojamojo turto registre. Inventorizuoto paviršinių nuotekų nuotakyno ilgis (km): 2017 m. -100, 2018 m. -84; rekonstruoti paviršinių nuotekų tinklai (km): 2017 m. -2, 2018 m. – 6, 2019 m. -2. Inventorizuota neapskaityto paviršinių nuotekų nuotakyno dalis (procentais) – 80 proc.  Lietaus nuotėkio plotas, iš kurio surenkamam paviršiniam (lietaus) vandeniui tvarkyti, įrengta ir (ar) rekonstruota infrastruktūra (ha) – 426 ha.  ***05 uždavinys – Sutvarkyti užterštas teritorijas, buvusius karjerus ir durpynus.***  Siekiant sutvarkyti ir išvalyti užterštas teritorijas bus įgyvendinamas projektas „Buvusios naftos bazės su aplinkinėmis teritorijomis Šiaulių m., Aviacijos g., sutvarkymas (4462)“. 2017 metais bus parengtas teritorijos tvarkymo planas ir įvykdytas viešųjų pirkimų konkursas teritorijos darbų tvarkymui. 2017 m numatoma pradėti teritorijos valymo darbus.  ***06 uždavinys – Vykdyti miesto aplinkos kokybės stebėseną.***  Bus vykdomas Šiaulių municipalinis aplinkos monitoringas (triukšmo, oro ir atvirų vandens telkinių kokybės stebėsena), įgyvendinama aplinkos oro kokybės valdymo programa (pavasarinis gatvių valymas dėl pakeltosios taršos), vykdoma požeminio vandens ir dirvožemio užterštumo būklės stebėsena.  Įgyvendinant projektą ,,Aplinkos oro kokybės gerinimas Šiaulių mieste“ bus parengtas aplinkos oro kokybės valdymo priemonių planas. Taip pat planuojama įsigyti gatvių valymo ir priežiūros įrenginį, parengti ir įgyvendinti visuomenės informavimo apie aplinkos oro kokybės gerinimą kampaniją.  ***07 uždavinys – Vykdyti miesto bendruomenės aplinkosauginį ugdymą.***  Uždaviniui įgyvendinti numatyta remtiaplinkosaugos švietimo ir ugdymo, nevyriausybinių organizacijų aplinkosaugos projektus, įsigyti informacinius ir kt. leidinius, organizuoti aplinkosauginius renginius, visuomenės švietimą ir informavimą. Taip pat numatyta tvarkyti Talkšos ekologinį taką – planuojama toliau vystyti pažintinio tako patrauklumą, įrengti basų kojų taką ar kitas pažintines veiklas, išleisti pažintinio tako lankstinukus/žemėlapius.  ***08 uždavinys - Pašalinti aplinkos teršimo šaltinius****.*  Planuojama likviduoti pavojingų radinių ir ekologinių avarijų padarinius.  Bus siekiama gauti finansavimą projektui „Aplinkos rizikos valdymo sistemos gerinimas Latvijos ir Lietuvos pasienio regione Lietuvos pasienio regione, tobulinant infrastruktūrą, būtiną, siekiant užtikrinti aplinkos taršos mažinimą, neigiamo aplinkosauginių nelaimių ir gaisrų poveikio miestų ir miestelių teritorijose likvidavimą, taip pat stiprinant gelbėjimo komandų efektyvų bendradarbiavimą“, kurio tikslas yra gerinti aplinkos rizikos valdymo sistemą Latvijos ir.  Rezultato pasiekimo vertinimo kriterijai:  Lyginant su 2016 metais:  Antrinių žaliavų/pakuočių atliekų, surinktų atskirai nuo mišrių komunalinių atliekų, padidėjimas–10%.  Dienų skaičius, kai viršijamos paros ribinės teršalų (KD10) vertės per metus – ne daugiau kaip 35 dienos per metus.  Paviršinių vandens telkinių ekologinės būklės gerėjimas – ekologinės būklės klasė ne žemesnė nei vidutinė (Municipalinės aplinkos tyrimų laboratorijos duomenimis).  Želdinių priežiūrai skirtų lėšų padidėjimas – 5%.  Paremti aplinkosauginiams projektams skirtų lėšų padidėjimas – 5%. | | | | |
| **Programos tikslas** | Reguliuoti gyvūnų (šunų, kačių), laikomų Šiaulių miesto daugiabučiuose namuose, populiaciją, kontroliuoti jų priežiūrą | **Kodas** | | 02 |
| **Tikslo įgyvendinimo aprašymas.**  Plėtoti gyvūnų populiacijos reguliavimo, priežiūros bei globos sistemą, užtikrinti visuomenės sveikatos saugą, vykdyti užkrečiamųjų ligų (pasiutligės ir kt.) prevenciją, sudaryti sąlygas gyventojams laikytis sanitarinių ir veterinarinių gyvūnų priežiūros reikalavimų.  Tikslui pasiekti bus įgyvendinami uždaviniai:  ***01 uždavinys - Gyvūnų populiacijos reguliavimas.***  Uždaviniui įgyvendinti numatyta priemonė - gyvūnų laikytojų apskaitos pagal gyvūno laikymo vietą organizavimas, apskaitos procedūros vykdymas, gyvūnų laikytojų sąrašo pildymas, gyvūno laikytojo pažymėjimų išdavimas, duomenų perdavimas vietinės rinkliavos už gyvūnų laikymą daugiabučiame name administratoriui. Nuo 2016 m. sausio 1 d. Gyvūnų (šunų, kačių, šeškų) registracija organizuojama Lietuvos mastu ir registraciją organizuoja Valstybinė maisto ir veterinarijos tarnyba.  ***02 uždavinys – Vietinės rinkliavos administravimas.***  Uždaviniui įgyvendinti numatyta priemonė *–* pagal turimus gyvūnų laikytojų sąrašus vietinės rinkliavos administravimas: rinkliavos įmokų apskaičiavimas bei jų surinkimo iš gyvūnų laikytojų organizavimas.  ***03 uždavinys. Gyvūnų priežiūrai skirtos įrangos įrengimas ir priežiūra.***  Uždaviniui įgyvendinti numatyta priemonė – gyvenamuosiuose rajonuose, viešosiose vietose šunų išvedžiojimo aikštelių, kačių šėrimo vietų ir kitos gyvūnų priežiūrai skirtos įrangos įrengimas, remontas ir sanitarinė priežiūra.  ***04 uždavinys* – *Gyvūnų priežiūros, apsaugos organizavimas*.**  Uždaviniui įgyvendinti numatyta priemonė – gyvūnų, bešeimininkių, bepriežiūrių gyvūnų augintinių globos ir priežiūros, gyvūnų laikymo kontrolės vykdymo tikslinių programų įgyvendinimas (projektų finansavimas).  ***05 uždavinys* –  *Gyventojų ugdymas globoti ir saugoti gyvūnus.***  Uždaviniui įgyvendinti numatyta priemonė *–* gyventojų ugdymas gyvūnų priežiūros globos užkrečiamųjų ligų prevencijos, gyvūnų gerovės ir kt. klausimais (vaizdinė sklaida). Rinkliavos ataskaitų rengimas, pateikimas gyvūnų laikytojams, straipsnių sklaida.  ***06 uždavinys – Gyvūnų globos kokybės gerinimas*.**  Uždaviniui įgyvendinti numatyta priemonė – bešeimininkių, bepriežiūrių gyvūnų surinkimo, jų globos organizavimo finansavimas. Skiriamos lėšos Miesto infrastruktūros skyriaus programai įgyvendinti (sanitarinis valymas).  Produkto vertinimo kriterijai:  Gyvūnų laikytojų apskaita teisės aktuose nustatyta tvarka, gyvūnų laikytojų apskaitos procedūros organizavimas, jos tobulinimas. Dėl pakeistos registracijos – netenka galios.  Vietinės rinkliavos už gyvūnų laikymą miesto daugiabučiuose namuose administravimas, proc. – 100,  Gyvenamuosiuose rajonuose, miesto viešosiose vietose:  Naujų šunų išvedžiojimo aikštelių ir kitos gyvūnų priežiūrai skirtos įrangos įrengimas, vnt. – 1,  Naujų bepriežiūrių kačių šėrimo vietų įrengimas ir kačių šėrimas, vnt. – 5;  gyvenamuosiuose rajonuose, viešosiose vietose įrengtų šunų išvedžiojimo aikštelių ir kitos gyvūnų priežiūrai skirtos įrangos remontas ir sanitarinė priežiūra (11 šunų išvedžiojimo aikštelių, 21–kačių šėrimo vietos), proc. - 100,  tikslinių programų projektų finansavimas, vnt. – 2,  gyventojų gyvūnų priežiūros, globos, užkrečiamųjų ligų prevencijos, gyvūnų gerovės ir kt. klausimais ugdymas – 100, (parengta straipsnių žiniasklaidai, vnt. – 1, parengta TV laidų, vnt. –1, parengta informacinė medžiaga, vnt. – 2)  Rezultato pasiekimo vertinimo kriterijai:  Bepriežiūrių gyvūnų surinkimo paslaugai skirtų lėšų sumažėjimas – 10 %. | | | | |
| Efekto kriterijai:   1. aplinkos kokybė atitinkanti teisės aktuose nustatytus normatyvus – 80 proc.; 2. bepriežiūrių, bešeimininkių gyvūnų sumažėjimas–20 proc. | | | | |
| **Galimi programos vykdymo ir finansavimo šaltiniai:**  1. Savivaldybės biudžeto lėšos (SB);  2. Valstybės biudžeto **lėšos (**VB**)**;  3. Europos Sąjungos lėšos (ES);  4. Kitos lėšos. | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  3.3.1. Vystyti efektyvią komunalinių atliekų tvarkymo sistemą;  3.3.2. Modernizuoti ir optimizuoti centralizuotus komunalinius tinklus;  3.3.3. Sukurti vaizdo stebėjimo ir informacijos valdymo sistemą;  3.3.4. Mažinti triukšmą probleminėse teritorijose ir išsaugoti tyliąsias zonas. | | | | |
| **Susiję įstatymai ir kiti norminiai teisės aktai:**   1. Lietuvos Respublikos aplinkos apsaugos įstatymas; 2. Lietuvos Respublikos savivaldybių aplinkos apsaugos rėmimo specialiosios programos įstatymas; 3. Lietuvos Respublikos aplinkos monitoringo įstatymo pakeitimo įstatymas; 4. Lietuvos Respublikos atliekų tvarkymo įstatymas; 5. Lietuvos Respublikos vandens įstatymas; 6. Lietuvos Respublikos triukšmo valdymo įstatymas; 7. Lietuvos Respublikos geriamojo vandens tiekimo ir nuotekų tvarkymo įstatymas; 8. Lietuvos Respublikos žemės gelmių įstatymas; 9. Lietuvos Respublikos visuomenės informavimo įstatymo pakeitimo įstatymas; 10. Lietuvos Respublikos žmonių užkrečiamųjų ligų profilaktikos ir kontrolės įstatymas; 11. Lietuvos Respublikos vietos savivaldos įstatymas; 12. Lietuvos Respublikos viešųjų pirkimų įstatymas; 13. Lietuvos Respublikos gyvūnų gerovės ir apsaugos įstatymas; 14. Gyvūnų laikymo savivaldybių teritorijų gyvenamosiose vietovėse tvarkos aprašas, patvirtintas Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336; 15. Šiaulių miesto savivaldybės administracijos direktoriaus 2013 m. gegužės 31 d. įsakymas Nr. A-659 ,,Dėl Gyvūnų laikymo Šiaulių mieste taisyklių patvirtinimo“ (Savivaldybės administracijos direktoriaus 2014 m. vasario 14 d. įsakymo Nr. A-197 ,,Dėl Gyvūnų laikymo Šiaulių mieste taisyklių pakeitimo“ redakcija“; 16. Šiaulių miesto savivaldybės tarybos 2013 m. gegužės 30 d. sprendimas Nr. T-121 ,,Dėl Vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“; 17. Šiaulių miesto savivaldybės tarybos 2013 m. gegužės 30 d. sprendimas Nr. T-121 ,,Dėl Vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“; 18. Šiaulių miesto savivaldybės tarybos 2016 m. kovo 31 d. sprendimas Nr. T-138 ,,Dėl pritarimo įgyvendinti projektą „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“. | | | | |